# Mødereferat – møde 2

**Dato:** 25.01.2016 kl. 19.30 – 21.30

**Sted:** Rigtrup holding ApS, Hovedgaden, 8860 Ulstrup

**Deltagere**: Marianne Rigtrup(MR), Morten Hvidtfeldt Christensen(MHC), Lasse Schurmann(LS), Søren Dalby(SD)  
**Afbud:** Henrik Berg Laustsen(HBL), Morten Dam(MD), Ebbe Kjær Madsen(EKM), Lars H. Storgaard(LHS)

**Dagsorden**

1. Valg af ordstyrer. SD valgt
2. Godkendelse og underskrift af referat for tidligere møde. Underskrevet af tilstedeværende.
3. Godkendelse af dagsorden. Godkendt.
4. Korte meddelelser siden sidst:   
   *Formand(SD):* Se pkt.5.  
   *Næstformand(MR):*Se pkt. 5  
   *Kasserer(LS):* Se pkt. 5.  
   *Sekretær(SD):*intet.
5. Sager til behandling   
     
   **Eventkalender**  
   Erfaringen indikerer, at interessen for en eventkalender for den almindelige borger ikke er stor. Derimod er der sporet stor interesse hos foreninger og organisationer. Det besluttedes derfor at MHC og SD skulle undersøge de praktiske muligheder og om muligt sikre implementering. Relevante foreninger og organisationer kontaktes fortløbende. Information om den fælles kalender offentliggøres på vore medier incl. fysisk opslag. MHC er kontaktperson og administrerer kalenderen, som skal være tydelig tilgængelig på hjemmeside, infostander og facebook.   
     
   **Små infoskærme**  
   MHC havde undersøgt mulighederne for de små skærme. Prisen på ca. 13.000 kr. initialomkostninger og efterfølgende abb. er for høj i forhold til den forventede interesse. Det besluttedes derfor at skrinlægge denne ide indtil videre.  
     
   **Beretning for 2015**Den udsendte beretning var blevet justeret med to punkter. Derefter godkendt som version 2. vedhæftet.  
     
    **Regnskab**LS havde udarbejdet regnskabet og drøftet det med en revisor. Det bemærkes, at kontoen for specifikt julebelysning, nu var opbrugt. Lokalrådets konto havde dækket resten af julebelysningen, som androg ca. 10.000kr. Schurmann – el A/S havde sponseret timer. LS sikrer endelig godkendelse og underskrift hos revisorer. Regnskab eftersendes med underskrifter.  
     
   **Budget**SD havde justeret budgettet for 2016. Indtægtssiden er baseret på fondsmidler som for 2014 samt på bidrag fra erhvervslivet i Ulstrup og omegn. Eventualpost på 10.000 kr. afsat til julebelysning eller andet. Erhvervskontakt/skal afsluttes inden marts 2016. Budget godkendt. Vedhæftet.**Julebelysning.**  
   Lokalrådet overvejer, om der er økonomisk mulighed for at supplere den nuværende julebelysning med tilføjelser på hovedgaden. Gadebelysningen skal renoveres i 2016. Derfor har LS rettet henvendelse til Elcon for at drøfte evt. begrænsninger og muligheder. Yderligere drøftelser gennemføres så betids, at vi evt. kan organisere ny belysning til næste Jul. Tovholder LS.  
     
   **Kontakt til virksomheder – økonomi**Den udsendte liste over potentielle bidragsydere samt kontaktpersoner blev gennemgået og justeret. SD supplerer listen og sender bruttolisten ud. Alle supplerer evt. med virksomheder og kontaktpersoner. Der gøres klar til at starte processen som skal være afsluttet inden   
   1.3.2016. Listen eftersendes. Tovholder: SD  
     
   **Generalforsamling**Grundet kommunens netop offentliggjorte møde i UlstrupHallen d. 25.2.2016 vedr. nedklassificering af offentlig veje til privatveje i kommunen og altså også i Ulstrup, flyttes mødet. MR undersøger mulighederne for tid og sted, når offentliggørelse ifgl. vedtægterne skal overholdes. MR søger for pressemeddelelse, indrykning af annonce samt det praktiske ved selve generalforsamlingen.  
     
   **Bestyrelsessammensætning**  
   MD og MHC havde selvom kandidaterne var positive overfor Lokalrådets virke, fået nej på grund af arbejdspres. Derfor sonderer vi stadig mulighederne for supplerende kandidater til den ny bestyrelse.
6. Eventuelt.   
   **Broen ved over åen**MR og SD deltog i et møde torsdag den 21.1 med kommunen vedr. mulige tiltag om forskønnelse/ombygning af broen. SD har udsendt kort notat.
7. Dato for næste møde.  
   Afventer afholdelse af generalforsamling hvorefter den nykonstituerede bestyrelse må aftale tid.

Godkendt xx.xx.2016.

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Søren Dalby Marianne Rigtrup Lasse Schurmann

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Lars H. Storgaard Morten Hvidtfeldt Christensen Henrik Berg Laustsen